CELEX: 32010D0354
Language: da
Date: 2010-06-25 00:00:00
Title: 2010/354/: Kommissionens afgørelse af 25. juni 2010 om ændring af beslutning 2008/855/EF for så vidt angår dyresundhedsmæssige foranstaltninger til bekæmpelse af klassisk svinepest hos vildtlevende svin (meddelt under nummer K(2010) 4170)  (EØS-relevant tekst)

26.6.2010   
            
            
               DA
            
            
               Den Europæiske Unions Tidende
            
            
               L 160/28
            
         KOMMISSIONENS AFGØRELSE
   af 25. juni 2010
   om ændring af beslutning 2008/855/EF for så vidt angår dyresundhedsmæssige foranstaltninger til bekæmpelse af klassisk svinepest hos vildtlevende svin
   (meddelt under nummer K(2010) 4170)
   (EØS-relevant tekst)
   (2010/354/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Ved Kommissionens beslutning 2008/855/EF af 3. november 2008 om dyresundhedsmæssige foranstaltninger til bekæmpelse af klassisk svinepest i visse medlemsstater (3) er der fastsat visse foranstaltninger til bekæmpelse af klassisk svinepest i medlemsstater eller regioner i medlemsstater som angivet i bilaget til samme beslutning.
            
         
               (2)
            
            
               Bilaget til beslutning 2008/855/EF er inddelt i tre dele afhængigt af den epidemiologiske situation i de områder, der er angivet deri. Del I og II i bilaget angiver de områder i medlemsstaterne, hvor den epidemiologiske situation med hensyn til vildtlevende svin anses for at være mest gunstig.
            
         
               (3)
            
            
               Selv om vildtlevende svin er omfattet af beslutning 2008/855/EF er bekæmpelsesforanstaltningerne i beslutningen først og fremmest rettet mod svin fra bedrifter og produkter heraf.
            
         
               (4)
            
            
               I Kommissionens beslutning 2002/106/EF (4) er der fastsat diagnosticeringsprocedurer, prøvetagningsmetoder og kriterier for evaluering af laboratorieprøver til bekræftelse af klassisk svinepest
            
         
               (5)
            
            
               For bedre at kunne bekæmpe spredningen af klassisk svinepest bør der fastsættes visse dyresundhedsmæssige bekæmpelsesforanstaltninger, der er rettet mod den population af vildtlevende svin, der er berørt af denne sygdom. Navnlig bør der indføres et forbud mod forsendelse af sendinger af levende vildtlevende svin samt af fersk kød, tilberedt kød og kødprodukter bestående af eller indeholdende sådant kød fra de områder, der er angivet i bilaget til beslutning 2008/855/EF.
            
         
               (6)
            
            
               Det bør dog tillades, at sendinger af fersk kød af vildtlevende svin samt tilberedt kød og kødprodukter bestående af eller indeholdende sådant kød, sendes fra disse områder til andre områder, der ikke er angivet i bilaget til beslutning 2008/855/EF, forudsat at der gennemføres virologiske undersøgelser i overensstemmelse med beslutning 2002/106/EF, at resultaterne af disse undersøgelser er negative, og at de kompetente veterinærmyndigheder på bestemmelsesstedet har givet forhåndsgodkendelse.
            
         
               (7)
            
            
               Beslutning 2008/855/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Følgende indsættes som artikel 8b i beslutning 2008/855/EF:
   
      »Artikel 8b
      Foranstaltninger vedrørende levende vildtlevende svin samt fersk kød, tilberedt kød og kødprodukter bestående af eller indeholdende kød fra vildtlevende svin
      1.   De berørte medlemsstater med områder, som er angivet i bilaget, sørger for, at:
      
                  a)
               
               
                  ingen levende vildtlevende svin fra de områder, der er angivet i bilaget, sendes til andre medlemsstater eller til andre områder i samme medlemsstat
               
            
                  b)
               
               
                  ingen sendinger af fersk kød af vildtlevende svin samt tilberedt kød og kødprodukter bestående af eller indeholdende sådant kød fra områder, der er angivet i bilaget, sendes til andre medlemsstater eller til andre områder i samme medlemsstat.
               
            2.   Uanset stk. 1, litra b), kan de berørte medlemsstater med områder, der er angivet i del I og II i bilaget, tillade forsendelse af sendinger af fersk kød af vildtlevende svin samt tilberedt kød og kødprodukter bestående af eller indeholdende sådant kød, fra disse områder til andre områder, der ikke er angivet i bilaget, forudsat at:
      
                  a)
               
               
                  svinene med negative resultater er blevet testet for klassisk svinepest i overensstemmelse med de diagnosticeringsprocedurer, der er beskrevet i kapitel VI, afsnit A, punkt 1, eller i kapitel VI, afsnit B eller C, i bilaget til beslutning 2002/106/EF
               
            
                  b)
               
               
                  den kompetente myndighed på bestemmelsesstedet giver sin forhåndsgodkendelse.«
               
            
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 25. juni 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EUT L 302 af 13.11.2008, s. 19.
   
      (4)  EFT L 39 af 9.2.2002, s. 71.